Lyckle Eables

Lyckle Eables (1 jannewaris 1458 - 1 febrewaris 1537) út Stienwyk is de stamfaar fan de famylje Lycklama à Nijeholt. As biedwurd brûkte er: Deugd allinne.

 Biografy 
As grytman fan Stellingwerf (1512), fan Skoatterlân en Weststellingwerf (1517) en erflik fan Weststellingwerf 1524 - 1534 wenne er op de stins Friesburg yn Nijeholtpea. Eables wie Saksysk-Boergondysk gesind. Syn stins waard yn 1514 troch Gelderske troepen belegere en plondere. In jier letter, yn 1515, baarnde de stins op St. Anthoniusdei oan de grûn ta ôf.Tegenwoordige Staat van Friesland (1788), diel III, s. 599-600.Friesburg De hartoch fan Saksen hie syn rjochten op Fryslân ûnderwilens op 19 maaie 1515 ferkocht oan de lettere keizer Karel V. De eardere skea fan Eables bleau net ûngemurken. De troch Karel beneamde steedhâlder fan Fryslân, Floris van Egmont, fergoede Eebles syn skea troch him by de splitsing fan Stellingwerven, yn Stellingwerf-Oosteinde (Eaststellingwerf) en Stellingwerf-Westeinde (Weststellingwerf), op 18 febrewaris 1517 te beneamen ta grytman fan de gritenijen Stellingwerf-Westeinde en Skoatterlân.
Keizer Karel V beleanne him nochris foar syn ynset, troch him op 11 oktober 1524 ta grytman fan Weststellingwerf te beneamen, in funksje dy 't twa dagen letter op 13 oktober 1524 troch de keizer erflik ferklearre waard.

Hy wie trout met JohannaDe Nederlandsche Leeuw, desimber 2017. 

Bern
Ut syn houlik mei Johanna kamen njoggen bern, dêrfan seis soannen. Yn syn biografy troch L.M.G. Kooperberg yn it Nieuw Nederlandsch Biografisch Woordenboek wurdt neamd dat er mooglik trije soannen hân hawwe soe. Letter ûndersyk yn de Nederlandse Leeuw, publisearre yn desimber 2017, wiisde út dat Johanna as widdo in hûs ferkeapet yn 1538. Yn de ferkeapakte wurde njoggen bern by namme neamd. De âldste soan, Lubbert, waard grytman nei Lyckle.

 Sjoch ek 
 List fan grytmannen fan Weststellingwerf
 List fan grytmannen fan Eaststellingwerf
 List fan grytmannen fan Skoatterlân

Kategory:Frysk politikus
Kategory:Grytman fan Eaststellingwerf
Kategory:Grytman fan Skoatterlân
Kategory:Grytman fan Weststellingwerf
Kategory:Persoan berne yn Fryslân (berteplak ûnbekend)
Kategory:Persoan stoarn yn Aldeholtpea
Kategory:Persoan berne yn 1458
Kategory:Persoan stoarn yn 1538